Държавен вестник, бр. 74, 2021 г., стр. 214

СТР.  214	
Д Ъ Р Ж А В Е Н  В Е С Т Н И К 	
БРОЙ  74
език, с който се удостоверява, че безвъзмез­
дната преводаческа услуга е предоставена, 
съответно използвана. 
(3) Документите се подават лично, чрез 
упълномощено лице, с писмо с известие за 
доставяне (обратна разписка) чрез лицензиран 
пощенски оператор или по електронен път с 
квалифициран електронен подпис съгласно 
Закона за електронния документ и електрон-
ните удостоверителни услуги.
Чл. 12. (1) В срок до 5 дни от получаване 
на документите по чл. 11 определеният от 
директора на дирекция „Социално подпома-
гане“ служител извършва проверка и въвежда 
информацията в електронното досие на глухото 
или сляпо-глухото лице. 
(2) При констатиране на нередовности в 
искането за плащане по чл. 11, ал. 1 дирекция 
„Социално подпомагане“ дава на преводача 
3-дневен срок за отстраняването им. Срокът 
започва да тече от деня, следващ деня на 
уведомяването на лицето, подало искането. 
(3) Когато констатираните нередности не 
са отстранени в срока по ал. 2, процедурата 
по изплащане на дължимите суми за предос-
тавената безвъзмездна преводаческа услуга на 
български жестов език се спира до тяхното 
отстраняване, за което лицето по чл. 11, ал. 1 
се уведомява писмено. 
(4) В случай че нередностите не бъдат 
отстранени в срок до края на бюджетната 
година, в която е получено уведомлението 
по ал. 3, заявените от преводача суми не 
подлежат на изплащане. 
(5) В срок до края на месеца, в който е 
подадено искането за плащане по чл. 11, ал. 1, 
дирекция „Социално подпомагане“ превежда 
по безкасов път по посочена от преводача от 
и на български жестов език лична платежна 
сметка, обозначена с Международен номер 
на банкова сметка (International Bank Account 
Number – IBAN), водена от доставчици на 
платежни услуги, лицензирани от БНБ, и 
клонове на доставчици на платежни услуги, 
осъществяващи дейност на територията на 
страната, дължимите суми за предоставената 
безвъзмездна преводаческа услуга на българ-
ски жестов език през предходния месец.
Г л а в а  п е т а
КОНТРОЛ
Чл. 13. (1) Контролът на дейностите по 
предоставяне и отчитане на преводачески 
услуги от и на български жестов език, както 
и за спазване на изискванията по тази наредба 
се осъществява от:
1. Агенцията за хората с увреждания – по 
отношение на дейностите по глава втора;
2. Агенцията за социално подпомага-
не – при отчитане на безвъзмездната прево-
даческа услуга, предоставена от преводачите 
от и на български жестов език.
(2) В изпълнение на контролните си функ-
ции служителите на Агенцията за хората с 
увреждания и на Агенцията за социално под-
помагане могат да изискват обяснения, данни, 
документи, справки и сведения, свързани с 
предоставянето на преводаческите услуги от 
и на български жестов език. 
(3) При констатиране на нарушение при 
отчитането на преводаческите услуги от и на 
български жестов език директорът на дирекция 
„Социално подпомагане“ или оправомощено 
от него длъжностно лице в 7-дневен срок от 
установяване на всяко нарушение писмено 
уведомява изпълнителния директор на Аген-
цията за хората с увреждания за предприемане 
на съответни действия. 
(4) В случаите на системни нарушения 
на преводач от и на български жестов език 
изпълнителният директор на Агенцията за 
хората с увреждания предприема действия за 
заличаването му за срок от една година от 
Списъка на преводачите на български жестов 
език при условията на чл. 19, ал. 3 от Закона 
за българския жестов език. 
ЗАКЛЮЧИТЕЛНИ РАЗПОРЕДБИ
§ 1. Наредбата се издава на основание 
чл. 25, ал. 1 от Закона за българския жестов 
език.
§ 2. Наредбата влиза в сила от датата на 
обнародването є в „Държавен вестник“.
Министър: 
Гълъб Донев
5251